Yevropa Xalq partiyasi
Yevropa Xalq partiyasi 1976-yilda tashkil etilgan markaziy oʻng umumiy Yevropa siyosiy partiyasidir. Yevropa parlamentidagi eng yirik va yetakchi partiya hisoblanadi. Yevropa Xalq Partiyasiga Yevropa davlatlarining xristian-demokratik, konservativ, oʻng-liberal partiyalari kiradi. Yevropa Xalq Partiyasi Yevropadagi eng yirik partiyalardan biri boʻlib, Yevropa Ittifoqining barcha siyosiy institutlarida, shuningdek, Yevropa Kengashida vakillik qiladi. Partiya tarkibiga 39 mamlakatdan 73 ta kollektiv aʼzo, milliy partiyalar partiya safiga kiradi. saylovlar har 3 yilda boʻlib oʻtadi, oxirgi saylovlar 2022-yil Rotterdam kongressi vaqtida boʻlib oʻtgan. Ularning veb-sahifasiga koʻra,Yevropa Xalq Partiyasi „Ildizlari Yevropa sivilizatsiyasi tarixining qaʼriga boradigan siyosiy markazning birlashmasi hisoblanadi. U Yevropa Ittifoqiga aʼzo davlatlar va Assotsiativ aʼzo davlatlardagi oʻxshash mafkuradagi milliy partiyalarni birlashtiradi va potentsial nomzod davlatlar bilan yaqin aloqalarni oʻrnatadi“. Yevropa Xalq Partiyasi tarkibiga Yevropa Ittifoqiga aʼzo mamlakatlarning 16 hukumat rahbarlari va Yevropa Ittifoqiga aʼzo boʻlmagan mamlakatlarning 6 hukumat rahbarlari, shuningdek, Yevropa Komissiyasining 13 aʼzosi (shu jumladan Komissiya Prezidenti), Yevropa Kengashi Prezidenti, Yevropa Parlamenti Prezidenti va Yevropa Parlamentidagi 265 aʼzodan iborat eng yirik fraksiyalar kiradi. 2019-yildan boshlab Donald Tusk Yevropa Xalq Partiyasi prezidenti sanaladi.